**Názov :**  **Zásady odmeňovania poslancov Miestneho zastupiteľstva mestskej časti**

 **Košice-Staré Mesto** *(úplné znenie)*

**Schválil:** Miestne zastupiteľstvo mestskej časti Košice-Staré Mesto

 **STAROSTA MESTSKEJ ČASTI KOŠICE-STARÉ MESTO**

vyhlasuje

úplné znenie Záväzného dokumentu č. 35/2015, Zásady odmeňovania poslancov Miestneho zastupiteľstva mestskej časti Košice-Staré Mesto schváleného uznesením Miestneho zastupiteľstva mestskej časti Košice-Staré Mesto č. 18 zo dňa 28.01.2015, ako vyplýva zo zmien schválených uznesením Miestneho zastupiteľstva mestskej časti Košice-Staré Mesto č. 159 zo dňa 25.05.2016 a č. 29 zo dňa 28.02.2023

**Zásady odmeňovania**

**poslancov Miestneho zastupiteľstva mestskej časti Košice-Staré Mesto**

**§ 1**

**Úvodné ustanovenie**

 Zásady odmeňovania poslancov Miestneho zastupiteľstva mestskej časti Košice-Staré Mesto (ďalej len „zásady odmeňovania“) sú spracované v súlade s ustanovením § 14 ods. 4 zákona č. 401/1990 Zb. o meste Košice v znení zákona a § 25 ods. 5 a ods. 9 zákona č. 369/1990 Zb. o obecnom zriadení v znení neskorších predpisov a zákona č.663/2007 Z. z. o minimálnej mzde.

**§ 2**

**Odmeny poslancov**

 1. Výška všetkých druhov odmien poslanca nesmie byť v kalendárnom roku vyššia ako 10-násobok minimálnej mesačnej mzdy ustanovenej zákonom č. 663/2007 Z. z. o minimálnej mzde a nariadenia vlády SR, ktorým sa ustanovuje suma minimálnej mzdy na budúci kalendárny rok. Výška odmien sa každoročne upraví na základe nariadenia vlády SR, ktorým sa ustanovuje suma minimálnej mzdy pre konkrétny kalendárny rok.

 2. Mesačná odmena poslanca sa rovná 1/12 odmeny poslanca určenej podľa ustanovenia § 2 ods. 1 týchto zásad.

**§ 3**

**Krátenie odmien poslancov**

1. Ak sa poslanec nezúčastní na rokovaní miestneho zastupiteľstva, odmena sa poslancovi kráti o 50% za mesiac, v ktorom zasadalo zastupiteľstvo. Poslanecká odmena sa nekráti, ak je poslanec práceneschopný a vie túto skutočnosť preukázať. Poslancovi sa kráti odmena o 50%, ak sa na miestnom zastupiteľstve nezúčastnil hlasovania vo výške nad 50% z celkového počtu hlasovaní.
2. Odmena za prácu v komisii miestneho zastupiteľstva sa pri neúčasti poslanca na rokovaní komisie kráti o 25%. Poslanecká odmena sa nekráti, ak je poslanec práceneschopný a vie túto skutočnosť preukázať. Ak v príslušnom mesiaci zasadá viac komisii viac krát, tak poslanec je povinný sa zúčastniť zasadnutia jednej z komisii minimálne 1x aby sa odmena nekrátila.
3. Odmena poslanca sa nekráti v prípade ospravedlnenej neúčasti na rokovaní zastupiteľstva alebo komisie miestneho zastupiteľstva z dôvodu poverenia a plnenia úloh určených miestnym zastupiteľstvom alebo komisiou. V sporných prípadoch o nekrátení Názov: Záväzný dokument č. 35/2015 Strana 3 z 3 formulár č.: F027.A odmeny poslanca rozhoduje príslušná komisia, ak ide o činnosť v komisii alebo miestne zastupiteľstvo, ak ide o neúčasť na rokovaní miestneho zastupiteľstva.
4. Odmena nepatrí poslancom, ktorí písomne vyhlásili, že svoj mandát budú vykonávať bez odmeny alebo ju odmietli prevziať. Písomné vyhlásenie o odmietnutí odmeny môže poslanec učiniť aj na určité obdobie, kde vo vyhlásení určí na aký mesiac, resp. mesiace nebude poberateľom odmien. Poslanec môže vyhlásením odmietnuť aj časť odmeny a to tak, že v písomnom vyhlásení oznámi koľkých % odmeny a v akom mesiaci, resp. mesiacoch nebude poberateľom odmien. Písomné vyhlásenie je poslanec povinný doručiť úradu najneskôr v posledný pracovný deň kalendárneho mesiaca (Príloha 1).
5. Ak je poslanec písomne poverený zastupovaním starostu mestskej časti Košice-Staré Mesto a poberá za výkon tejto funkcie mesačný plat, alebo odmenu vo výške vyššej ako je výška poslaneckej odmeny stanovená podľa týchto zásad - poverený poslanec nemá nárok na poslaneckú odmenu.

**§ 4**

**Spoločné ustanovenia**

 1) Podkladom pre výplatu odmien poslancov sú prezenčné listiny.

 2) Jednotlivé zložky mesačnej odmeny poslanca vrátane ich prípadného krátenia sa zaokrúhľujú na najbližšie euro cent smerom nahor.

 3) Prepočet výšky odmien poslancov sa vykoná k 01.01. príslušného kalendárneho roka na základe výšky minimálnej mesačnej mzdy ustanovenej osobitným predpisom pre príslušný kalendárny rok. Takto stanovená výška odmien bude platná od 01.01. príslušného kalendárneho roka.

 4) Odmeny poslancov sa spracovávajú mesačne a vyplácajú vo výplatnom termíne Miestneho úradu mestskej časti Košice-Staré Mesto za predchádzajúci mesiac poukázaním na účet v peňažnom ústave alebo v pokladni úradu.

 5) Odmena poslanca patrí poslancovi odo dňa zloženia sľubu poslanca na ustanovujúcom zasadnutí miestneho zastupiteľstva a jeho zvolenia za člena komisie zastupiteľstva do dňa ustanovujúceho zasadnutia novozvoleného miestneho zastupiteľstva.

**§ 5**

**Záverečné ustanovenia**

 1) Rušia sa Zásady odmeňovania poslancov, zástupcu starostu, menovaných členov a tajomníkov komisií Miestneho zastupiteľstva mestskej časti Košice-Staré Mesto v znení neskorších doplnkov schválené uznesením miestneho zastupiteľstva č. 88 zo dňa 15.12.2011.

 2) Odmeňovací poriadok poslancov Miestneho zastupiteľstva mestskej časti Košice-Staré Mesto schválený uznesením Miestneho zastupiteľstva mestskej časti Košice-Staré Mesto č. 18zo dňa 28.01.2015 nadobúda účinnosť dňom 01.02.2015.

 3) Zmena odmeňovacieho poriadku schválená uznesením Miestneho zastupiteľstva mestskej časti Košice-Staré Mesto č. 159 zo dňa 25.05.2016.

 4) Zmena odmeňovacieho poriadku schválená uznesením Miestneho zastupiteľstva mestskej časti Košice-Staré Mesto č. 29 zo dňa 28.02.2023.

 Ing. Igor Petrovčik, v. r.

 starosta mestskej časti

 Košice-Staré Mesto

Príloha č.1 k Záväznému dokumentu MČ KE SM č. 35/2015

**Vyhlásenie poslanca k vyplácaniu odmien**

Poslanec Miestneho zastupiteľstva mestskej časti Košice–Staré Mesto

Meno, priezvisko, titul.............................................................

Dátum narodenia....................................

Adresa trvalého bydliska..........................................................

Vyhlasujem, že od........................ (mesiac, rok) do........................... (mesiac, rok)

nebudem poberateľom odmien v zmysle Zásad odmeňovania poslancov Miestneho zastupiteľstva mestskej časti Košice-Staré Mesto za výkon činností súvisiacich s výkonom funkcie poslanca schválených Miestnym zastupiteľstvom mestskej časti Košice-Staré Mesto.

V Košiciach dňa ...................... ..............................

 podpis